Aleks Bērkss

Aleks Bērkss (; dzimis  Misūri štatā) ir amerikāņu basketbolists, spēlē uzbrūkošā aizsarga un vieglā uzbrucēja pozīcijā. 2025. gadā pārstāv Nacionālās basketbola asociācijas (NBA) klubu Maiami "Heat", kas ir jau astotais klubs viņa karjerā.

 Karjera 
Augstskolu basketbolā pārstāvēja Kolorādo Universitātes Bolderā NCAA komandu. Pēc sekmīgas augstskolu basketbola karjeras 2011. gada NBA draftā viņu Jūtas "Jazz" izraudzījās ar kopējo 12. numuru pirmajā kārtā. Soltleiksitijas klubā pavadījis lielu savas karjeras daļu — kopā 8 sezonas.

2018. gada novembrī A. Bērkss kopā ar divām nākotnes otrās kārtas drafta izvelēm tika aizmainīts uz Klīvlendas "Cavaliers" pret Kailu Korveru. 2019. gada februārī viņš tika aizmainīts vēlreiz, trīs komandu maiņas darījuma rezultātā nonākot Sakramento "Kings".

2019. gada vasarā A. Bērkss kā brīvais aģents noslēdza līgumu ar Goldensteitas "Warriors", bet 2020. gada februārī klibs viņu kopā ar Glennu Robinsonu III aizmainīja uz Filadelfijas "76ers" pret otrās kārtas drafta izvelēm. 2020. gada novembrī viņš parakstīja viena gada līgumu ar Ņujorkas "Knicks", ko pagarināja sekojošajā vasarā. 2022. gada jūlijā viņu kopā ar Nerlensu Noelu aizmainīja uz Detroitas "Pistons" pret drafta tiesībām uz Nikolu Radičeviču un nākotnes drafta izvēli. 2023. gada vasarā līgums tika pagarināts, taču 2024. gada februārī A. Bērksu kopā ar Bojanu Bogdanoviču aizmainīja uz Ņujorkas "Knicks" pret Evanu Furnjē, Kventinu Graimsu, Raienu Arkidjakono, Malači Flinnu un divām nākotnes otrās kārtas drafta izvēlēm.

2024. gada jūlijā A. Bērkss parakstīja līgumu ar savu astoto NBA klubu Maiami "Heat".

 Atsauces 

 Ārējās saites 

Kategorija:1991. gadā dzimušie
Kategorija:Misūri dzimušie
Kategorija:ASV basketbolisti
Kategorija:Uzbrūkošie aizsargi
Kategorija:Vieglie uzbrucēji
Kategorija:Jūtas "Jazz" spēlētāji
Kategorija:Klīvlendas "Cavaliers" spēlētāji
Kategorija:Sakramento "Kings" spēlētāji
Kategorija:Goldensteitas "Warriors" spēlētāji
Kategorija:Filadelfijas "76ers" spēlētāji
Kategorija:Ņujorkas "Knicks" spēlētāji
Kategorija:Detroitas "Pistons" spēlētāji
Kategorija:Maiami "Heat" spēlētāji